কাটুপল্লি বন্দর
কাটুপল্লি বন্দর বা কাটুপল্লি শিপইয়ার্ড কাম ক্যাপটিভ পোর্ট কমপ্লেক্স হল চেন্নাই শহরের এন্নারের কাছাকাছি কাটুপল্লি গ্রামে অবস্থিত জাহাজ বন্দর। এল অ্যান্ড টি শিপ বিল্ডিং লিমিটেড দ্বারা এটি নির্মিত হয়। এটি দুটি পর্যায়ে টিডকো এবং লারসেন অ্যান্ড টুবরো (এল অ্যান্ড টি) দ্বারা যৌথভাবে প্রতিষ্ঠিত হয়। "এল অ্যান্ড টি শিপ বিল্ডিং কাটুপাল্লি" একটি ক্ষুদ্র বন্দর। ২০১০ সালের জুন মাসে আদানি বন্দর ও বিশেষ অর্থনৈতিক অঞ্চল (এপিএসজেড) এল অ্যান্ড টি-এর থেকে কাটুপল্লি বন্দর অধিগ্রহণ করে এবং এটির নামকরণ করা হয় আদানি কাটুপল্লি পোর্ট প্রাইভেট লিমিটেড (এ কে পি পি এল)। টার্মিনালটি চেন্নাইয়ের সংখ্যাগরিষ্ঠ কনটেইনার মাল পরিবহনকারী স্টেশনের পাশেই অবস্থিত। কাটুপল্লি উন্নয়নে বেসরকারি খাতে এল অ্যান্ড টি দ্বারা জাহাজ নির্মাণ কেন্দ্র বা শিপইয়ার্ড নির্মাণ করা হয়েছে। এটি জাপানী ও কোরিয়ান শিপইয়ার্ডগুলির সাথে বিশেষ জাহাজ তৈরির পরিকল্পনা করছে, যেমন বড় আকারের যুদ্ধ জাহাজ, গাড়ী বাহক, সাবমেরিন, নৌপরিবহন পরিদর্শক জাহাজ, দ্রুত পরিদর্শক জাহাজ এবং ব বিশেষ রণতরি। কলম্বো ও সিঙ্গাপুরের পরে, এই অঞ্চলে জাহাজ মেরামতের জন্য তৃতীয় প্রধান আন্তর্জাতিক গন্তব্য হবে কাটুপল্লি। ৩০ জানুয়ারী ২০১৩ সালে আনুষ্ঠানিক উদ্বোধন করে জাহাজ নির্মাণ কেন্দ্র'সহ ছোট বন্দর চত্বরটি উদ্বোধন করা হয়।